Document ID: 32004D0323

Eiropas Parlamenta un Padomes Lēmums
(2004. gada 30. marts)
par ES Solidaritātes fonda izveidošanu saskaņā ar 3. punktu Eiropas Parlamenta, Padomes un Komisijas 2002. gada 7. novembra Iestāžu nolīgumu par Eiropas Savienības Solidaritātes fonda finansēšanu, ar ko papildina 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu
(2004/323/EK)
EIROPAS PARLAMENTS UN EIROPAS SAVIENĪBAS PADOME,
ņemot vērā 2002. gada 7. novembra Eiropas Parlamenta, Padomes un Komisijas Iestāžu nolīgumu par Eiropas Savienības Solidaritātes fonda finansēšanu, ar ko papildina 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu [1], un jo īpaši tā 3. punktu,
ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu [2],
ņemot vērā Komisijas priekšlikumu,
tā kā:
(1) Eiropas Savienība ir izveidojusi Eiropas Savienības Solidaritātes fondu ("Fonds"), lai demonstrētu solidaritāti ar to reģionu iedzīvotājiem, kurus ir piemeklējusi dabas katastrofa.
(2) 2003. gada 10. novembrī Malta iesniedza pieteikumu Fonda mobilizēšanai sakarā ar dabas katastrofu, ko izraisījusi vētra vai plūdi. 2003. gada 1. oktobrī Spānija iesniedza pieteikumu saistībā ar ugunsgrēka izraisītu dabas katastrofu. Arī Francija 2004. gada 26. janvārī iesniedza pieteikumu saistībā ar plūdu izraisītu dabas katastrofu.
(3) 2002. gada 7. novembra Iestāžu nolīgums paredz Fonda izveidošanu maksimāli 1 miljarda EUR apmērā gadā.
(4) Vētras un plūdu gadījumi Maltā 2003. gada septembri, mežu ugunsgrēks Spānijā 2003. gada vasarā un plūdi Dienvidfrancijā 2003. gada decembrī atbilst kritērijiem Eiropas Savienības Solidaritātes fonda mobilizēšanai,
IR VIENOJUŠĀS PAR TURPMĀKO.
1. pants
Eiropas Savienības vispārējam budžetam 2004. finanšu gadam izveido Eiropas Savienības Solidaritātes fondu, lai nodrošinātu 21916995 EUR saistību apropriācijās.
2. pants
Šo lēmumu publicē Eiropas Savienības Oficiālajā Vēstnesī.
Strasbūrā, 2004. gada 30. martā

Labels: 2
18
15
20